Õhtul otsustan mängida suurt turniiri ja valin selleks miskipärast minu jaoks tavalise 70$-se sissemaksuga Pacificu 75K gar. turniiri asemel Trio 65$-se sissemaksuga, aga samas rebuy'dega, 200K garanteeritud turniiri. Algul ei saa mäng vedama ning teen nööbikuhja vähenedes ühe rebuy. Enne rebuy  perioodi lõppu kaotan olulise poti KK-ga, sest teine tüüp hitib oma Ax-i juurde A. Mulle jääb 900 nööpi - teen add-oni. ja alustan tavamängu 2900 nööbiga. Tõesti hea mänguga tõusen tasakesi, kuid kindlalt ülespoole ning otsustava käe ajaks on mul 8400 nööpi.  Otsustav käsi: Blindid 150/300, keskmise positsiooni mängija paneb 1800, mina SB-l JJ-ga, callin. See on veidi imelik ülepanus ja mul on mängija kohta teada, et tal võib käes olla mida iganes. Otsustan callida ja siis sobiva flopi korral talle kallale  minna. Flop on igati sobiv 357, seega küpseb paremgi plaan: check-raise teha. Plaan õnnestub, sest minu checki peale paneb ta 1900 - selge ju, et puhas jätkupanus, eksole? Lükkan all in ning saan kiire calli. Jõuan vaevu tema calli üle A6-ga imestama hakata, kui juba näemegi riverit A ning turniir on minu jaoks lõppenud.